**Vimpelin Metsästysseuran hirvijahdin säännöt 2025**

**Hyväksytty hirvikokouksessa 30.8.2025**

1. **Metsästyksen aloitus**

Hirvijahti aloitetaan **11.10.2025.** Kokoontuminen klo 7:30 majalle. Ryhmien johtajat paikalle klo 7. Tarkastetaan hirvimerkin ja riistanhoitomaksun voimassaolo, jaetaan ohjeet.

Metsästys aloitetaan jokaisena metsästyspäivänä käskynjaolla, jota ennen metsästystä ei saa aloittaa (koskee myös koiranohjaajia). Jos koiranohjaaja ei ole aamupuhuttelussa paikalla, jahtia ei järjestetä sinä päivänä tämän koiralle. **Mikäli koiranohjaajalla on pätevä syy sille, ettei pääse kokoontumiseen voi jahtipäällikkö käyttää omaa harkintaa järjestetäänkö kyseiselle koiralle jahtia.**

1. **Maastojen jako koiramiesten kesken**

Ennen jahtia arvotaan koiranohjaajille maaston valintavuorot.  Koiranohjaaja valitsee alueen, jolla aloittaa metsästyksen jahtiaamuna. Mikäli koira/ohjaaja ei ole paikalla jahdin aloituspuhuttelussa, siirtyy vuoro seuraavalle. Listaa noudatetaan koko jahdin ajan pl. mahdolliset poikkeustilanteet esim. haavakkojahti. Vuoroja ei voi vaihtaa.

1. **Passipaikat**

Ryhmät pysyvät jahtipäällikön määrittelemässä passipaikassa niin kauan kunnes tämä toisin määrää.

1. **Maastojen määräytyminen**

Ryhmien maastot määrää jahtipäällikkö kunakin päivänä erikseen.

1. **Läsnäolo jahdissa**

Jokaisen ryhmän johtaja pitää kirjaa omasta ryhmästä koko hirvijahdin ajan ja ryhmä sopii keskenään lihanjaon.

1. **Viikkojahti**

Viikkojahtia ei ole. Jahdin kuluessa jahtipäällikkö voi tarkastella onko esimerkiksi vasojen viikkojahdille tarvetta.

1. **Miten ammutaan**

* suositus ampua nuoria alle 3 vuotiaita, tappisarvisia / mullikoita sekä hakkuukypsiä isosarvisia ja yksinäisiä natuja
* pentukoiralle voidaan kaataa jahtipäällikön luvalla muitakin
* Karhuniitty-Sääksneva-Loilu-Loukasniemi -alueen tuplavasanaaraat säästetään
* haetaan aikuisia alueen ulkoreunoilta: Kurkijärvi, Leppämäki, Viitaniemi

1. **Jahtipäällikön antamista ohjeista poikkeaminen**

Jahtipäällikkö määrää jokaisena jahtiaamuna minkälaisia hirviä ammutaan. Jos jahti-päällikön ohjeita jättää noudattamatta ja ampuu vääränlaisen eläimen, seuraa siitä 2 viikonloppua aseetonta hirven metsästystä ja peräkärryn kuljetusta (neljä metsästys-vuorokautta), poissaolo jahdista ei korvaa määrättyä sanktiota. Peräkärryn vetämisen sijasta voi aseeton palvelus olla muutakin yleishyödyllistä.

1. **Emän ampuminen vasoilta**

Tilanteessa, jossa emä ammuttaisiin vasoilta, tulee ampujalle automaattisesti kaksi viikonloppua ”aseetonta palvelusta” ja peräkärryn kuljetusta jahdissa.

1. **Ohjeiden vastaanottaminen**

Jokainen jahtiin osallistuva kuittaa henkilökohtaisesti vastaanottaneensa ohjeistuksen koskien hirvijahtia 2025.

1. **Metsästäjänumero**

Ilmoita metsästäjänumerosi ryhmänjohtajalle, joka ilmoittaa numerot Oma Riista yhteyshenkilölle (Aleksandra Rantala) havaintojen ja kaatojen kirjaamista varten.

1. **Haavakkotilanne**

Ampujan tulee aina seurata tarkkaan hirven käyttäytymistä siihen ammutun laukauksen jälkeen ja **ilmoittaa välittömästi minkälaista hirveä ampui. Muu jahti keskeytetään haavakkotilanteen selvittämisen ajaksi.**

Mikäli hirvi ei kaadu ampujan näkö- tai kuuloetäisyydelle, ilmoitus tilanteesta jahtipäällikölle, **merkitään selvästi oma paikka ja hirven sijainti laukaisuhetkellä.** Ampuja saa seurata haavoitetun hirven jälkiä niiden vieressä enintään 100 metriä. Jäljet voi merkitä esim. paperinpaloilla ja on tärkeää, ettei niitä sotketa. Ammutun hirven jäljille lähtemisestä on aina ilmoitettava naapuripasseille.

**Haavakkotilanteessa ei ammuta muita hirviä!**

1. **Kaatajanmääritys**

Hirven kaatajaksi nimetään henkilö, joka on todennäköisimmin ampunut siihen ensimmäisenä tappavan osuman. Kaatajiksi voidaan nimetä useampikin henkilö, jotka jakavat kaatajalle kuuluvan saalisosuuden keskenään jahtipäällikön päättämällä tavalla.

1. **Muut ohjeet**

* Jokaisella hirvenmetsästykseen osallistuvalla pitää olla repussa/taskussa narua noin 2 m pätkä millä koiran voi esim. sitoa koiran puuhun kiinni
* Jokainen on velvollinen pitämään oman paikan näytön päällä​
* Käytetään Zello-sovellusta
* Oma Riistan kartta: Hirvialue 2025 + vaihtomaat koodi **3NCN7ZRX4U**
* Kännykällä: kirjaudu Oma Riistaan, valitse Kartta, Rattaankuva yläreunassa oikealla, Lisää alue, Oma Riista -alue, valitse Hirvialue 2025 + vaihtomaat